

**BESZÁMOLÓ**

**Jánoshalma Városi Önkormányzat**

**Képviselő-testületének**

2025. november 20-i rendes ülésére

**Tárgy: Beszámoló a Képviselő-testület lejárt határidejű határozatainak végrehajtásáról**

|  |  |
| --- | --- |
| **Előterjesztő:** | Lengyel Endre polgármester |
| **Előterjesztést készítette:** | Dr. Rennerné dr. Radvánszki Anikó jegyző |
| **Az előterjesztés előzetesen egyeztetve:** | Juhász Anikó osztályvezető  Kasziba Sándor osztályvezető |
| **Törvényességi ellenőrzést végezte:** | Dr. Rennerné dr. Radvánszki Anikó jegyző |
| **Bizottsági véleményezésre megkapta:** | - |
| **A Képviselő-testület ülése:** | **nyílt ülés**/ zárt ülés |
| **Döntési forma:** | rendelet/**határozat** |
| **A döntéshez szükséges többség:** | **egyszerű**/minősített |
| **A honlapon nyilvánosságra hozható:** | **igen**/nem/részben |
| **Mellékletek:** | Beszámoló |

Jánoshalma, 2025. november 14.

**Tisztelt Képviselő-testület!**

Jánoshalma Városi Önkormányzat Képviselő-testületének a Képviselő-testület és Szervei Szervezeti és Működési Szabályzatáról szóló 16/2025. (VI. 27.) önkormányzati rendelet 33.§ (4) bekezdés értelmében az ülés megnyitását és a határozatképesség megállapítását követően a polgármester tájékoztatást ad a lejárt határidejű Képviselő-testületi határozatok végrehajtásáról.

Kérem a Tisztelt Képviselő-testületet, hogy az előterjesztést megvitatni és az alábbi határozati javaslatot elfogadni szíveskedjen.

**Határozati javaslat:**

Jánoshalma Városi Önkormányzat Képviselő-testülete elfogadja a lejárt határidejű határozatokról szóló beszámolót.

**Felelős:** Lengyel Endre polgármester

**Határidő:** azonnal

Jánoshalma, 2025. november 14.

**Beszámoló**

**a lejárt határidejű határozatokról**

**190/2025. (IX.17.) Kt. sz. h a t á r o z a t**

**Pályázat benyújtásáról önkormányzatok rendkívüli támogatására**

Jánoshalma Városi Önkormányzat Képviselő-testülete A helyi önkormányzatokért felelős miniszter és az államháztartásért felelős miniszter pályázati kiírására, a Magyarország 2025. évi központi költségvetéséről szóló 2024. évi XC. törvény (a továbbiakban: költségvetési törvény) 3. melléklet 2.1.5. Önkormányzatok rendkívüli támogatása jogcím tekintetében a támogatási igény benyújtásáról döntött.

Felhatalmazza a polgármestert a pályázat benyújtására és a szükséges intézkedések megtételére.

**Felelős:** Lengyel Endre polgármester

Kasziba Sándor osztályvezető

**Határidő:** 2025. október 30.

A pályázat benyújtásra került.

**195/2025. (IX.17.) Kt. sz. h a t á r o z a t**

**Ipari területen lévő 4565/28 hrsz-ú ingatlan értékesítéséről**

Jánoshalma Városi Önkormányzat Képviselő-testülete 22.000.000, - Ft (tárgyi adómentes) – azaz huszonkétmillió forint - áron a Hargitta Bau Kft. Jánoshalma, Parcelok tanya 27. sz. alatti vállalkozásnak (képviseli: Király Dávid ügyvezető) értékesíti a tulajdonát képező jánoshalmi 4565/28 hrsz-ú ingatlanát.

A Képviselő-testület úgy határoz, hogy az ingatlanértékesítésből befolyt összeget ingatlanvásárlásra, ingatlanfelújításra elkülöníti.

A Képviselő-testület felkéri a polgármestert, hogy a szükséges intézkedéseket tegye meg.

**Felelős:** Lengyel Endre polgármester

**Határidő:** 2025. október 31.

Az adásvételi szerződés aláírásra került.

**209/2025. (IX.17.) Kt. sz. h a t á r o z a t**

**ITS módosításáról**

Jánoshalma Városi Önkormányzat Képviselő-testülete dönt az Integrált Településfejlesztési Stratégia módosításának megindításáról a Települési Főépítészi feljegyzés alapján.

**Felelős:** Lengyel Endre polgármester

**Határidő:** 2025. október 31.

Az ITS módosítása elindult.

**211/2025. (X.09.) Kt. sz. h a t á r o z a t**

**Pályázat benyújtásáról az Országos Bringapark Program keretében**

Jánoshalma Városi Önkormányzat támogatási kérelmet nyújt be a Közigazgatási és Területfejlesztési Minisztérium aktív Magyarországért felelős államtitkára által kiírt Országos Bringapark Program keretében. A beruházáshoz szükséges saját forrást 10.000.000, - Ft keretösszegben biztosítja.

Jánoshalma Városi Önkormányzat vállalja a fenntartási időszakban a kerékpáros pumpapálya üzemeltetését.

A Képviselő-testület felhatalmazza a polgármestert a szükséges intézkedések megtételére, a szerződések megkötésére.

**Felelős:** Lengyel Endre polgármester

**Határidő:** 2025. október 17.

**Fedezet:** 2025. évi költségvetés

A pályázat benyújtásra került.

**212/2025. (X.09.) Kt. sz. h a t á r o z a t**

**Városgazda Kft. könyvvizsgálói feladatok ellátásával összefüggő szerződésének megszűntetéséről**

Jánoshalma Városi Önkormányzat Képviselő-testülete megköszöni a Városgazda Kft. könyvvizsgálójának Kócsóné Kürti Máriának a munkáját és megbízatását 2025. október 15. napjától közös megegyezéssel megszünteti.

A Képviselő- testület felkéri a polgármestert, hogy a szükséges intézkedéseket tegye meg.

**Felelős:** Lengyel Endre polgármester

**Határidő:** 2025. október 31.

A határozatról a Városgazda Kft. értesült.

**213/2025. (X.09.) Kt. sz. h a t á r o z a t**

**Városgazda Kft. könyvvizsgálói feladatok ellátásával összefüggő szerződésének megszűntetéséről**

Jánoshalma Városi Önkormányzat Képviselő-testülete elfogadja a Városgazda Kft. Alapító Okiratának módosítását a könyvvizsgáló megbízásának megszűnése miatt.

A Képviselő- testület felkéri a polgármestert, hogy a szükséges intézkedéseket tegye meg.

**Felelős:** Lengyel Endre polgármester

**Határidő:** 2025. október 31.

A határozatról a Városgazda Kft. értesült.

**214/2025. (X.22.) Kt. sz. h a t á r o z a t**

**Beszámoló a Gyermeklánc Óvoda és Bölcsőde, Család és Gyermekjóléti Központ 2025. évi munkájáról II.**

Jánoshalma Városi Önkormányzat Képviselő-testülete megtárgyalta a Gyermeklánc Óvoda és Bölcsőde, Család és Gyermekjóléti Központ 2025. évi munkájáról szóló II. beszámolót, azt elfogadja és egyben megköszöni az intézmény munkáját.

A Képviselő-testület felkéri a polgármestert, hogy a határozatról az igazgatót értesítse.

**Felelős:** Lengyel Endre polgármester

**Határidő:** 2025. november 15.

A határozatról a Gyermeklánc Óvoda és Bölcsőde, Család- és Gyermekjóléti Központ értesült.

**215/2025. (X.22.) Kt. sz. h a t á r o z a t**

**Óvodai csoportlétszám túllépésről**

Jánoshalma Városi Önkormányzat Képviselő-testülete a nemzeti köznevelésről szóló 2011. évi CXC. törvény 25. §(7) bekezdésében foglaltak alapján -a kisgyermekes szülők igényeihez igazodva- engedélyezi a Gyermeklánc Óvoda és Bölcsőde, Család- és Gyermekjóléti Központban a felvehető maximális gyermeklétszám legfeljebb húsz százalékkal való átlépését 2025. szeptember 1. naptól határozatlan időtartamra.

**Felelős:** Lengyel Endre polgármester

**Határidő:** azonnal

A határozatról a Gyermeklánc Óvoda és Bölcsőde, Család- és Gyermekjóléti Központ értesült.

**216/2025. (X.22.) Kt. sz. h a t á r o z a t**

**Tájékoztató fejlesztésekről**

Jánoshalma Városi Önkormányzat Képviselő-testülete elfogadja a fejlesztésekről szóló tájékoztatót.

A tájékoztató elfogadásáról az előterjesztőt értesíti.

**Felelős:** Lengyel Endre polgármester

**Határidő:** 2025. november 15.

A határozatról az előterjesztő értesült.

**218/2025. (X.22.) Kt. sz. h a t á r o z a t**

**Beszámoló** **az Imre Zoltán Művelődési Központ és Könyvtár 2025. évi munkájáról II.**

Jánoshalma Városi Önkormányzat Képviselő-testülete megtárgyalta az Imre Zoltán Művelődési Központ és Könyvtár 2025. évi munkájáról szóló II. beszámolót, azt elfogadja és egyben megköszöni az intézmény munkáját.

A Képviselő-testület felkéri a polgármestert, hogy a határozatról az intézményvezetőt értesítse.

**Felelős:** Lengyel Endre polgármester

**Határidő:** 2025. november 15.

A határozatról az Imre Zoltán Művelődési Központ és Könyvtár értesült.

**219/2025. (X.22.) Kt. sz. h a t á r o z a t**

**2026. évi közfoglalkoztatási programok indításáról**

Jánoshalma Városi Önkormányzat Képviselő-testülete 100%-os támogatás mellett, 14 fő foglalkoztatásával 2026. március 1-től szociális jellegű startmunka mintaprogramot indít. A programot 2027. február 28-ig hajtja végre.

A Képviselő-testület felkéri a polgármestert, hogy a szükséges intézkedéseket tegye meg.

**Felelős:** Lengyel Endre polgármester

**Határidő:** 2025. október 31.

A támogatási igény benyújtásra került.

**220/2025. (X.22.) Kt. sz. h a t á r o z a t**

**2026. évi közfoglalkoztatási programok indításáról**

Jánoshalma Városi Önkormányzat Képviselő-testülete a hosszabb időtartamú közfoglalkoztatást 100%-os támogatás intenzitás esetén indítja a Bács Kiskun Vármegyei Kormányhivatal Jánoshalmi Járási Hivatal Foglalkoztatási Osztályának iránymutatásai alapján.

Az indítható foglalkoztatotti létszámról és a támogatási intenzitás csökkenéséből adódó különbség mértékéről a Polgármester jogosult dönteni.

A Képviselő-testület felkéri a polgármestert, hogy a szükséges intézkedéseket tegye meg.

**Felelős:** Lengyel Endre polgármester

**Határidő:** 2025. október 31.

A támogatási igény benyújtásra került. 60 fő munkavállalóval a szerződés megkötésre került 2025.11.01. nappal.

**221/2025. (X.22.) Kt. sz. h a t á r o z a t**

**Rendkívüli élethelyzetbe került szociálisan rászorulók támogatásáról**

Jánoshalma Városi Önkormányzat Képviselő-testülete a közterületek fakivágásából, gallyazásából származó 120 mázsa ágfát biztosít, amennyiben a hőmérséklet három egymást követő napon -10 celsiusfok alá esik.

A természetbeni tűzifa juttatás a szociálisan rászorulók részére az alábbi feltételek esetén adható:

* + - Jánoshalma város közigazgatási területén életvitelszerűen lakó és ott bejelentett lakcímmel rendelkező szociálisan rászoruló személynek,
    - **kizárólag rendkívüli élethelyzetben,**
    - aki a lakásának fűtését csak fatüzelésre alkalmas tüzelőberendezéssel tudja biztosítani,
    - akinek a családjában az egy főre jutó havi jövedelem nem haladja meg a szociális vetítési alap összegének 130%-át (37.050, -Ft),
    - aki egyedül él és jövedelme a szociális vetítési alap összegének 150%-át (42.750, -Ft) nem haladja meg és
    - vagyonnal nem rendelkezik.

Nem jogosult szociális tűzifa támogatásra -a fent meghatározott feltételek teljesülésétől függetlenül- az a személy

* + - aki közfoglalkoztatásban vesz részt,
    - aktív korú munkanélküli esetén nem igazolja hitelt érdemlően a munkaügyi szervekkel való legalább fél év folyamatos együttműködést,
    - azon ingatlan vonatkozásában, mely tűzifával egyáltalán nem fűthető.

Egy lakcímen élők (függetlenül a háztartások számától) a 2025 / 2026 telén egy- egy alkalommal részesülhetnek, legfeljebb 5 mázsa szociális tűzifa juttatásban.

A támogatás megállapítása iránti eljárás kérelemre indul.

A kérelem benyújtásával egyidejűleg a jogosultsági feltételek meglétét, továbbá a kérelem elbírálásánál figyelembe veendő körülményeket a kérelmezőnek hitelt érdemlően igazolnia kell.

Jánoshalma Városi Önkormányzat a tüzelőt előre egyeztetett időpontban szállítja ki.

A tűzifa átvételét a jogosultnak átvételi elismervény aláírásával kell igazolnia.

A jogosultaknak gondoskodniuk szükséges a kiszállítás során lerakodó munkásról.

Jánoshalma Városi Önkormányzat Képviselő-testülete a kérelmek elbírálásával Ördögh Edit alpolgármestert bízza meg.

A jogosultság megállapítása nem érkezési sorrendben történik.

Az Önkormányzat szükség szerint környezettanulmányt végezhet.

**Felelős:** Ördögh Edit alpolgármester

**Határidő:** folyamatos

A határozatról az érintettek értesültek, a kérelmek beszedése és elbírálása folyamatos.

**223/2025. (X.22.) Kt. sz. h a t á r o z a t**

**Városgazda Kft. szerződés módosításairól**

Jánoshalma Városi Önkormányzat Képviselő-testülete elfogadja az előterjesztés mellékletét képező Sportcsarnok és Tanuszoda üzemeltetési szerződésének I. sz. módosítását.

A Képviselő-testület felkéri a polgármestert, hogy a szükséges intézkedéseket tegye meg.

**Felelős:** Lencsel Endre polgármester

**Határidő:** 2025. október 31.

A határozatról a Városgazda Kft. értesült.

**224/2025. (X.22.) Kt. sz. h a t á r o z a t**

**Városgazda Kft. szerződés módosításairól**

Jánoshalma Városi Önkormányzat Képviselő-testülete elfogadja az előterjesztés mellékletét képező a Szálláshely és Irodaház Használati szerződésének III. sz. módosítását.

A Képviselő-testület felkéri a polgármestert, hogy a szükséges intézkedéseket tegye meg.

**Felelős:** Lencsel Endre polgármester

**Határidő:** 2025. október 31.

A határozatról a Városgazda Kft. értesült.

**227/2025. (X.22.) Kt. sz. h a t á r o z a t**

**Gyümölcsfeldolgozó üzem betonjának műgyantás bevonásáról**

Jánoshalma Városi Önkormányzat Képviselő-testülete helyt ad a Bácska Gyöngye Szövetkezet kérelmének és hozzájárul ahhoz, hogy a Szövetkezet által használt gyümölcsfeldolgozó üzem padozatát műgyantás festéssel vonják be. A beruházáshoz anyagi forrást nem biztosít.

A beruházás pontos összegét a pályázat fenntartási időszakát követően esedékessé váló bérleti díjból, a beruházás minőségének és amortizációjának figyelembevételével, külön megállapodás alapján számolják el.

A Képviselő-testület felkéri a polgármestert, hogy a határozatról a Bácska Gyöngye Szövetkezetet értesítse.

**Felelős:** Lengyel Endre polgármester

**Határidő:** 2025. november 15.

A határozatról a Szövetkezet értesült.

**228/2025. (X.22.) Kt. sz. h a t á r o z a t**

**Gárdonyi Géza u. 18. sz. alatti ingatlanon fennálló elővásárlási jogról való lemondásáról**

Jánoshalma Városi Önkormányzat Képviselő-testülete nem kíván élni a jánoshalmi 1900/A hrsz-ú, természetben Jánoshalma, Gárdonyi Géza u. 18. sz. alatti ingatlan önálló építményére vonatkozó elővásárlási jogával, arról lemond.

A Képviselő-testület felkéri a polgármestert, hogy a szükséges intézkedéseket tegye meg.

**Felelős:** Lengyel Endre polgármester

**Határidő:** 2025. november 7.

A határozatról az érintettek értesültek.

**229/2025. (X.22.) Kt. sz. h a t á r o z a t**

**Homokhátság vízutánpótlásáért kezdeményezésről**

1. Jánoshalma Városi Önkormányzat Képviselő-testülete felkéri a Forbes listán (Portfolio.hu 2025. május 22.) szereplő 11 leggazdagabb magyart, hogy ajánlják fel vagyonuk 10%-át a Homokhátság megmentését szolgáló alapba.
2. Az Önkormányzat felkéri Magyarország Kormányát, hogy felajánlás esetén teremtse meg azokat a törvényi feltételeket, amelyek egy ilyen alapot megfelelő társadalmi, szakmai szervezetek bevonásával működteti.
3. Jánoshalma Városi Önkormányzat Képviselő-testülete felkéri a Homokhátság aggasztó állapotában érintett önkormányzatokat, hogy csatlakozzanak a kezdeményezéshez.

**Felelős:** Lengyel Endre polgármester

**Határidő:** folyamatos

A határozatról a kezdeményező értesült.

**230/2025. (X.22.) Kt. sz. h a t á r o z a t**

**Projekt Szervezeti és Működési Kézikönyv elfogadásáról**

Jánoshalma Városi Önkormányzat Képviselő-testülete elfogadja az állami építési beruházások rendjéről szóló 2023. évi LXIX. törvény (a továbbiakban: Ábtv.) hatálya alá tartozó projektekre vonatkozó Projekt Szervezeti és Működési Kézikönyvet.

**Felelős:** Lengyel Endre polgármester

**Határidő:** folyamatos

A határozatról az előterjesztő értesült. A PSZMK a pályázatoknál alkalmazva lesz.

**231/2025. (X.22.) Kt. sz. h a t á r o z a t**

**Mobil jégpálya létesítéséről és üzemeltetéséről**

Jánoshalma Városi Önkormányzat Képviselő-testülete a Városgazda Kft. ügyvezetőjének előterjesztése alapján úgy határoz, hogy a mobil jégpálya létesítését támogatja, annak üzemeltetésével a Városgazda Kft-t bízza meg.

A jégpálya megvalósításához szükséges előzetes költségkalkulációt elfogadja, és hozzájárul ahhoz, hogy a 2025. évben felmerülő költségeket a Kft. a saját bevételeiből finanszírozza.

Az esetlegesen felmerülő további kiadások fedezetét az önkormányzat az elszámolást követően a 2026. évi költségvetésben biztosítja és a kifizetést 2026. februárban a Kft. felé teljesíti.

**Felelős:** Balog Viktor ügyvezető

**Határidő:** folyamatos

A határozatról az érintettek értesültek, jégpálya építésre vonatkozó szerződés megkötésre került.

**232/2025. (X.22.) Kt. sz. h a t á r o z a t**

**Arany Bácska Egyesület sportpálya használatáról**

Jánoshalma Városi Önkormányzat Képviselő-testülete a Jánoshalma Városi Önkormányzat tulajdonában álló jánoshalmi 2498/1 hrsz alatti, természetben 6440 Jánoshalma, József Attila utca 16. szám alatt található, kivett sporttelep megnevezésű ingatlanon 2035. december 31. napjáig tartó, heti 10 óra használatot biztosít az Arany Bácska Egyesületnek.

A használatért az Egyesület évi 10.000, - Ft-ot fizet. (tárgyi adómentes)

A Képviselő-testület felhatalmazza a Polgármestert a használatba adási szerződés aláírására.

**Felelős:** Lengyel Endre polgármester

**Határidő:** azonnal

A határozatról a Arany Bácska Egyesület értesült, a megállapodás aláírása megtörtént.

Jánoshalma, 2025. november 14.

Lengyel Endre sk.

polgármester