

**ELŐTERJESZTÉS**

**Jánoshalma Városi Önkormányzat**

**Képviselő-testületének**

2025. november 20-i rendes ülésére

**Tárgy: Előterjesztés** **a bölcsőde téli zárva tartásáról**

|  |  |
| --- | --- |
| **Előterjesztő:** | Nagy László elnök |
| **Előterjesztést készítette:** | Juhász Anikó osztályvezető |
| **Az előterjesztés előzetesen egyeztetve:** | Ördögh Edit alpolgármester |
| **Törvényességi ellenőrzést végezte:** | Dr. Rennerné dr. Radvánszki Anikó jegyző |
| **Bizottsági véleményezésre megkapta:** | Humánpolitikai Bizottság |
| **A Képviselő-testület ülése:** | **nyílt ülés**/ zárt ülés |
| **Döntési forma:** | rendelet/**határozat** |
| **A döntéshez szükséges többség:** | **egyszerű**/minősített |
| **A honlapon nyilvánosságra hozható:** | **igen**/nem/részben |
| **Mellékletek:** | * Intézményi kérelem |

Jánoshalma, 2025. november 14.

**Tisztelt Képviselő-testület!**

A Gyermeklánc Óvoda és Bölcsőde, Család és Gyermekjóléti Központ a mellékelt kérelemmel fordult az Önkormányzathoz, miszerint a Bölcsődét 2025.12.22.-2026.01.02. napjáig zárva szeretnék tartani, mivel a 42 fő kisgyermek szülőjéből 39 fő nem kívánja gyermekének a bölcsődei ellátást, a fennmaradó 3 gyermek pedig csak január hónapban kezdi a beszoktatást.

A szülői aláíró ívek az adatok védelme miatt nem kerültek kiküldésre.

A bölcsődei ellátás zárva tartását az intézmény vezetője köteles közzé tenni.

Kérem a Tisztelt Képviselő-testületet, hogy az előterjesztést megvitatni és az alábbi határozati javaslatot elfogadni szíveskedjen.

**Határozati javaslat:**

Jánoshalma Városi Önkormányzat Képviselő-testülete engedélyezi, hogy a Gyermeklánc Óvoda és Bölcsőde, Család és Gyermekjóléti Központ, bölcsődei ellátása szülői igénybevétel hiánya miatt 2025. december 22.-2026. január 02. napjáig zárva tartson.

A Képviselő-testület felkéri a polgármestert a szükséges intézkedések megtételére.

**Felelős:** Lengyel Endre polgármester

**Határidő:** 2025. november 30.