

**ELŐTERJESZTÉS**

**Jánoshalma Városi Önkormányzat**

**Képviselő-testületének**

2025. november 20-i rendes ülésére

**Tárgy:** **Előterjesztés Jánoshalma Városi Önkormányzat 2026. évi Belső Ellenőrzési Tervének elfogadásáról**

|  |  |
| --- | --- |
| **Előterjesztő:** | Bányai Áron elnök  Kovács Bianka elnök |
| **Előterjesztést készítette:** | Gömzsik László belső ellenőrzési vezető |
| **Az előterjesztés előzetesen egyeztetve:** | Dr. Rennerné dr. Radvánszki Anikó jegyző  Rajcsicsné Mészáros Hajnalka csoportvezető |
| **Törvényességi ellenőrzést végezte:** | Dr. Rennerné dr. Radvánszki Anikó jegyző |
| **Bizottsági véleményezésre megkapta:** | Városüzemeltetési és Fejlesztési Bizottság Pénzügyi, Jogi, Ügyrendi Bizottság |
| **A Képviselő-testület ülése:** | **nyílt ülés**/ zárt ülés |
| **Döntési forma:** | rendelet/**határozat** |
| **A döntéshez szükséges többség:** | **egyszerű**/minősített |
| **A honlapon nyilvánosságra hozható:** | **igen**/nem/részben |
| **Mellékletek:** | * Belső Ellenőrzési Terv |

Jánoshalma, 2025. november 14.

**Tisztelt Képviselő-testület!**

A költségvetési szervek belső kontrollrendszeréről és belső ellenőrzéséről szóló 370/2011. (XII.31.) Korm. rendelet 31. §-a rendelkezik az **éves ellenőrzési terv** készítési kötelezettségről, melynek előírása az alábbi:

**31. § (1)** A belső ellenőrzési vezető - összhangban a stratégiai ellenőrzési tervvel - összeállítja a tárgyévet követő évre vonatkozó éves ellenőrzési tervet.

**(2)** Az éves ellenőrzési tervnek a stratégiai ellenőrzési tervben és a kockázatelemzés alapján felállított prioritásokon, valamint a belső ellenőrzés rendelkezésére álló erőforrásokon kell alapulnia.

**(3)** Az elvégzett kockázatelemzés során magas kockázatúnak minősített területekre az éves ellenőrzési terv készítése során kiemelt figyelmet kell fordítani, és a lehető legrövidebb időn belül ellenőrizni kell.

**(4)** Az éves ellenőrzési terv tartalmazza:

*a)*az ellenőrzési tervet megalapozó elemzések és a kockázatelemzés eredményének összefoglaló bemutatását;

*b)*a tervezett ellenőrzések tárgyát;

*c)*az ellenőrzések célját;

*d)*az ellenőrizendő időszakot;

*e)*a rendelkezésre álló és a szükséges ellenőrzési kapacitás meghatározását;

*f)*az ellenőrzések típusát;

*g)*az ellenőrzések tervezett ütemezését;

*h)*az ellenőrzött szerv, illetve szervezeti egységek megnevezését;

*i)*a tanácsadó tevékenységre tervezett kapacitást;

*j)*a soron kívüli ellenőrzésekre tervezett kapacitást;

*k)*a képzésekre tervezett kapacitást;

*l)*az egyéb tevékenységeket.

**(5)**[**\***](https://net.jogtar.hu/jogszabaly?docid=a1100370.kor#lbj73idad64) Az éves ellenőrzési tervet a belső ellenőrzési vezető a költségvetési szerv vezetőjének egyetértésével módosíthatja. Helyi önkormányzat esetében a belső ellenőrzési vezető a képviselő-testület egyetértésével módosíthatja az éves ellenőrzési tervet.

A fentiek alapján elkészült éves ellenőrzési terv az előterjesztés melléklete.

Kérem a Tisztelt Képviselő-testületet, hogy az előterjesztést megvitatni és az alábbi határozati javaslatot elfogadni szíveskedjen.

**Határozati javaslat:**

Jánoshalma Városi Önkormányzat Képviselő-testülete a Jánoshalma Városi Önkormányzat 2026. évi Belső Ellenőrzési Tervének előterjesztését megtárgyalta és az abban foglaltak szerint jóváhagyja.

**Felelős:** Dr. Rennerné dr. Radvánszki Anikó jegyző

**Határidő:** azonnal