

**ELŐTERJESZTÉS**

**Jánoshalma Városi Önkormányzat**

**Képviselő-testületének**

2025. november 20-i rendes ülésére

**Tárgy: Előterjesztés Helyi Építési Szabályzat módosításáról (lőtér)**

|  |  |
| --- | --- |
| **Előterjesztő:** | Bányai Áron elnök  Kovács Bianka elnök |
| **Előterjesztést készítette:** | Kasziba Sándor osztályvezető |
| **Az előterjesztés előzetesen egyeztetve:** | Lengyel Endre polgármester |
| **Törvényességi ellenőrzést végezte:** | Dr. Rennerné dr. Radvánszki Anikó jegyző |
| **Bizottsági véleményezésre megkapta:** | Városüzemeltetési és Fejlesztési Bizottság  Pénzügyi, Jogi, Ügyrendi Bizottság |
| **A Képviselő-testület ülése:** | **nyílt ülés**/ zárt ülés |
| **Döntési forma:** | rendelet/**határozat** |
| **A döntéshez szükséges többség:** | **egyszerű**/minősített |
| **A honlapon nyilvánosságra hozható:** | **igen**/nem/részben |
| **Mellékletek:** | * Telepítési Tanulmányterv * Beépítési terv * Zajvédelmi szakértői vélemény |

Jánoshalma, 2025. november 14.

**Tisztelt Képviselő-testület!**

A Jánoshalma külterület 0126/4. helyrajzi számú ingatlanon egy sportlőtér üzemel, melynek bővítése tervezett**.**

**Jánoshalma Városi Önkormányzat 31/2025. (II. 13.) Képviselő-testületi határozatával előzetesen már kifejezte támogatói szándékát a bővítés megvalósításához szükséges településrendezési tervmódosítás lefolytatásához.**

A zajvédelmi szakértői vélemény szeptemberben elkészült (az előterjesztés mellékletét képezi) majd Szabó József okl. településmérnök, településtervező elkészítette a HÉSZ módosítás alapját képező Telepítési Tanulmánytervet és Beépítési Tervet.

Jánoshalma Város Helyi Építési Szabályzatáról szóló 13/2020. (IX. 25.) önkormányzati rendelet (továbbiakban: HÉSZ) szabályozási tervi melléklete alapján a 0126/4. helyrajzi számú ingatlan gazdasági erdőterületi övezeti besorolású.

Beruházó által bemutatott lőtér fejlesztési program érintené a szomszédos 0126/1. helyrajzi számú erdőterület mintegy 3 ha-os részterületét. A 0126/1 helyrajzi számú ingatlan szintén gazdasági erdőterületi besorolással rendelkezik a hatályos településrendezési eszközökön.

**Így mind a jelenlegi használat (0126/4. helyrajzi számon meglévő lőállás), mind annak tervezett bővítése az országos és helyi településrendezési előírásokkal ellentétes. Tehát mind a jelenlegi lőállás felépítmény ingatlannyilvántartási feltüntetéséhez, mind a tervezett bővítéshez a hatályos településrendezési eszközök módosítása szükséges.**

**Jelen Telepítési Tanulmányterv képezi alapját az elfogadását követően elindítható településrendezési eszközök módosításnak.**

A Telepítési Tanulmánytervben foglalt szabályozási koncepció Képviselő**-**testületi határozattal történő elfogadása alapján készülnek el a 0126/4. és 0126/1 hrsz-ú földrészletek vonatkozásában a Településrendezési eszközök (Településszerkezeti, HÉSZ, Szabályozási Terv).

Kérem a Tisztelt Képviselő-testületet, hogy az előterjesztést megvitatni és az alábbi határozati javaslatot elfogadni szíveskedjen.

**Határozati javaslat:**

Jánoshalma Városi Önkormányzat Képviselő-testülete elfogadja az előterjesztés mellékletét képező Telepítési Tanulmánytervet, ezzel támogatja a településrendezési eszközök módosításának elindítását.

A Képviselő-testület felkéri a polgármestert, hogy a szükséges intézkedéseket tegye meg.

**Felelős:** Lengyel Endre polgármester

**Határidő:** folyamatos