

**RENDELET-TERVEZET**

**Jánoshalma Városi Önkormányzat**

**Képviselő-testületének**

2025. november 20-i rendes ülésére

**Tárgy: Rendelet-tervezet a lakások és nem lakás céljára szolgáló helyiségek bérletéről és elidegenítéséről szóló 19/2023. (X. 26.) önkormányzati rendelet módosításáról**

|  |  |
| --- | --- |
| **Előterjesztő:** | Bányai Áron elnök  Kovács Bianka elnök |
| **Előterjesztést készítette:** | Kasziba Sándor osztályvezető |
| **Az előterjesztés előzetesen egyeztetve:** | Lengyel Endre polgármester |
| **Törvényességi ellenőrzést végezte:** | Dr. Rennerné dr. Radvánszki Anikó jegyző |
| **Bizottsági véleményezésre megkapta:** | Városüzemeltetési és Fejlesztési Bizottság  Pénzügyi, Jogi, Ügyrendi Bizottság |
| **A Képviselő-testület ülése:** | **nyílt ülés**/ zárt ülés |
| **Döntési forma:** | **rendelet**/határozat |
| **A döntéshez szükséges többség:** | egyszerű/**minősített** |
| **A honlapon nyilvánosságra hozható:** | **igen**/nem/részben |
| **Mellékletek:** | * Rendelet-tervezet melléklettel, indoklással * Előzetes hatásvizsgálati lap |

Jánoshalma, 2025. november 14.

**Tisztelt Képviselő-testület!**

A lakások és nem lakás céljára szolgáló helyiségek bérletéről és elidegenítéséről szóló 19/2023. (X. 26.) önkormányzatirendeletben meghatározott lakásbérleti díjakat Jánoshalma Városi Önkormányzat Képviselő-testülete minden év novemberében a következő év január 1-jén történő hatálybalépéssel felülvizsgálja.

A rendelet-tervezetben feltüntetett bérleti díjak emelése a lakbérekből befolyt bevételeink növelését szolgálja.

A mellékletben szereplő változások díjemeléseket tartalmaznak.

A bevétel növelése a bérlakások fenntartására fordítható források növekedését eredményezheti.

A piaci alapon kiadható lakások esetében 10%-os díjemelési javaslat, a szociálisan kiadható lakások esetében 4%-os díjemelési javaslat található.

A Batthyány utca 14. sz. alatti lakás helyén a Nyitnikék Gyermekház került kialakításara, a Görgey u. 2/A sz. alatti ingatlan értékesítésre került, a Görgey u. 46. sz. alatti lakóház lakhatásra alkalmatlan, ezek az ingatlanok kikerültek a rendelet mellékletéből.

Kérem a Tisztelt Képviselő-testületet, hogy a rendelet-tervezetet megvitatni és azt elfogadni szíveskedjen.