**Jánoshalma Városi Önkormányzat Képviselő-testületének 24/2025. (XI. 21.) önkormányzati rendelete**

**a közterületek rendjéről és használatáról szóló 12/2022. (X. 28.) önkormányzati rendelet módosításáról**

[1] Jánoshalma Városi Önkormányzat Képviselő-testülete az Alaptörvény 32. cikk (2) bekezdésében kapott eredeti jogalkotási hatáskörében,

[2] valamint a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 2. pontjában meghatározott feladatkörében eljárva a következőket rendeli el:

**1. §**

A közterületek rendjéről és használatáról szóló 12/2022. (X. 28.) önkormányzati rendelet 1. melléklete helyébe az 1. melléklet lép.

**2. §**

Ez a rendelet 2026. január 1-jén lép hatályba.

**3. §**

A rendelet kihirdetéséről a jegyző gondoskodik.

|  |  |
| --- | --- |
| Lengyel Endre polgármester | Dr. Rennerné dr. Radvánszki Anikó jegyző |

A rendelet a mai napon kihirdetésre került.

Jánoshalma, 2025. november 21.

Dr. Rennerné dr. Radvánszki Anikó

jegyző

*1. melléklet a 24/2025. (XI. 21.) önkormányzati rendelethez*

„*1. melléklet*

**A közterület rendeltetéstől eltérő használatával kapcsolatos eljárásról**

1. A közterület rendeltetéstől eltérő használatára Jánoshalma Város Polgármesterével lehet megállapodást kötni.

2. A közterület rendeltetéstől eltérő használatáért a 8. pont szerinti díjat kell fizetni.

3. Karitatív szervezet, civil szervezet, bejegyzett egyház által közérdekből szervezett rendezvények esetében a polgármester díjmentességet engedélyezhet.

4. A közterület használatára megállapodást kell kötni:

a) A közterületbe nyúló üzlethomlokzat (portál), kirakatszekrény, üzleti védőtető (előtető), ernyőszekrény, hirdető berendezés (fényreklám), továbbá cég- és címtábla elhelyezésére; saját üzletük előtt rendszeresen árut bemutató, saját üzletük előtt árusító üzletek tulajdonosai (bérlői) közterület foglalása esetén;

b) Árusító és egyéb fülke (pl.: élelmiszer, cukorka, gyümölcs, virág, könyv, hírlap, dohány árusítására szolgáló bódé, pavilon) elhelyezésére;

c) Közúti közlekedéssel és fuvarozással kapcsolatos létesítmény, várakozóhelyiség elhelyezésére;

d) Önálló hirdető berendezések és köztárgyak (pad, figyelmeztető és tájékoztató táblák stb.) elhelyezésére;

e) Építési munkával kapcsolatos állvány, építőanyag és törmelék elhelyezésére;

f) Alkalmi és mozgó árusításra, javító, szolgáltató tevékenységre;

g) Vendéglátó ipari előkert céljára;

h) Kiállítás, vásár, alkalmi vásár, sport és kulturális rendezvényekre, továbbá mutatványos tevékenység (cirkusz, céllövölde, stb.) céljára;

i) Közterületen huzamosabb ideig történő parkírozáshoz rendszámmal ellátott gépkocsi kivételével;

j) Közhasználatra még át nem adott közterületnek ideiglenes hasznosítására;

k) Építési engedélyhez kötött épület, építmény közterületen történő elhelyezésére,

5. Őstermelőnek minősül Jánoshalma városban állandó lakóhellyel rendelkező termelő, aki a lakóházhoz kapcsolódó kertjében egyéb vagy saját illetve bérelt földterületen a saját szükségletén felül termelt nem viszonteladásból származó mezőgazdasági terméket értékesíti.

6. A közterület rendeltetéstől eltérő használatára meghatározott vagy határozatlan idejű megállapodást kell kötni.

7. A közterületre vonatkozó megállapodást annak kell megkötnie, aki a közterületet használni kívánja.

8. Közterületi díjak mértéke:

| **megnevezés** | **Díj** | **Mértékegység** |
| --- | --- | --- |
| a) árusító- és egyéb fülke pavilon (állandó jellegű) által elfoglalt terület bérleti díja | 9125 | Ft/m2/év |
| b) önálló hirdető berendezés (min. 1 m 2) | 1177 | Ft/m2/hó |
| c) építési engedéllyel rendelkezőknek egy éven túl, valamint egyéb esetben építési munkával kapcsolatos gépek, eszközök, felszerelések, állvány, építőanyag | 1177 | Ft/m2/hó |
| d) vendéglátó ipari előkert | 666 | Ft/m2/hó |
| e) kiállítás, alkalmi vásár, mutatványos tevékenység: |  | |
| 1) kiállítás, vásár | 666 | Ft/m2/nap |
| 2) mutatványos - 100 m 2 -ig | 666 | Ft/m2/nap |
| - 100 m 2 felett | 424 | Ft/m2/nap |
| f) egyéb anyag tárolása | 512 | Ft/m2/hó |
| g) zöldség-gyümölcs, fenyőfa árusítás termelő esetén (őstermelői) | 176 | Ft/m2/nap |
| - viszonteladók, kereskedők | 583 | Ft/m2/nap |
| - zöldség-gyümölcs, fenyőfa árusítás termelő esetén (őstermelő), nem egész napos foglalás esetén | 17 | Ft/m2/óra |
| - viszonteladók, kereskedők, nem egész napos foglalás esetén | 55 | Ft/m2/óra |
| h) cirkusz | 512 | Ft/m2/nap |
| i) alkalmi reklámtevékenység, szórólap osztás | 2520 | Ft/m2/óra |
| j) a fentiekbe be nem sorolható közterület használati igények esetén | 583 | Ft/m2/nap |
| k) a fentiekbe be nem sorolható közterület használati igények esetén | 55 | Ft/m2/óra |

”

Általános indokolás

A közterületek rendjéről és használatáról szóló 12/2022. (X. 28.) önkormányzati rendeletben meghatározott közterület használati díjakat Jánoshalma Városi Önkormányzat Képviselő-testülete minden év novemberében a következő év január 1-jén történő hatálybalépéssel felülvizsgálja. A rendelet módosítás a közterület használatból befolyt bevételeink növelését szolgálja. A mellékletben szereplő változások 10%-os díjemelést tartalmaznak. A bevétel növelése a közterületek fenntartására fordítható források növekedését eredményezheti.

Részletes indokolás

**Az 1. §-hoz**

A rendelet 1. sz. melléklete határozza meg a közterületfoglalás szabályait és díjait. A szabályozás pontosításokat, valamint a díjak módosítását tartalmazza.

**A 2. §-hoz és a 3. §-hoz**

Hatályba léptető rendelkezések.