

**ELŐTERJESZTÉS**

**Jánoshalma Városi Önkormányzat**

**Képviselő-testületének**

2025. november 20-i rendes ülésére

**Tárgy: Előterjesztés Jánoshalma Városi Önkormányzat szociális szolgáltatásszervezési koncepciójának felülvizsgálatáról**

|  |  |
| --- | --- |
| **Előterjesztő:** | Nagy László elnök |
| **Előterjesztést készítette:** | Juhász Anikó osztályvezető |
| **Az előterjesztés előzetesen egyeztetve:** | Lengyel Endre polgármester  Ördögh Edit alpolgármester  Jánoshalmán a Városi Szociálpolitikai Kerekasztal |
| **Törvényességi ellenőrzést végezte:** | Dr. Rennerné dr. Radvánszki Anikó jegyző |
| **Bizottsági véleményezésre megkapta:** | Humánpolitikai Bizottság |
| **A Képviselő-testület ülése:** | **nyílt ülés**/ zárt ülés |
| **Döntési forma:** | rendelet/**határozat** |
| **A döntéshez szükséges többség:** | **egyszerű**/minősített |
| **A honlapon nyilvánosságra hozható:** | **igen**/nem/részben |
| **Mellékletek:** | * Szociális koncepció |

Jánoshalma, 2025. november 14.

**Tisztelt Képviselő-testület!**

A szociális igazgatásról és szociális ellátásokról szóló 1993. évi III. törvény (a továbbiakban: Szt.) 92.§ (3) bekezdése, valamint az Szt. 92/B (1) i) pontja előírja a legalább kétezer lakosú települési önkormányzatok számára a településen élő szociálisan rászorult személyek részére biztosítandó szolgáltatási feladatok meghatározása érdekében - jogszabályban meghatározottak szerint - szolgáltatásszervezési koncepció készítését.

A koncepció felülvizsgálata, aktualizálása megtörtént, mely mellékletként az előterjesztéshez csatolásra került.

A szociális koncepciót Jánoshalma Városi Önkormányzat Képviselő-testületének a helyi szociális ellátásokról szóló 3/2022. (III. 1.)önkormányzati rendelete 12. § (1) bekezdésben foglalt Városi Szociálpolitikai Kerekasztal tagjai véleményezték.

A koncepció elfogadásához a Jánoshalma Roma Nemzetiségi Önkormányzat egyetértése is szükséges, a megtárgyalása általuk folyamatban van.

Kérem a Tisztelt Képviselő-testületet, hogy az előterjesztést megvitatni és az alábbi határozati javaslatot elfogadni szíveskedjenek.

**Határozati javaslat:**

Jánoshalma Városi Önkormányzat Képviselő- testülete elfogadja Jánoshalma Városi Önkormányzat szociális szolgáltatásszervezési koncepcióját a melléklet szerint.

A Képviselő-testület felkéri a polgármestert a szükséges intézkedések megtételére.

**Felelős:** Lengyel Endre polgármester

**Határidő:** 2025. november 30.