

**ELŐTERJESZTÉS**

**Jánoshalma Városi Önkormányzat**

**Képviselő-testületének**

2025. november 20-i rendes ülésére

**Tárgy: Előterjesztés** **Jánoshalma Városi Önkormányzat Helyi Esélyegyenlőségi Programjának felülvizsgálatáról**

|  |  |
| --- | --- |
| **Előterjesztő:** | Nagy László elnök |
| **Előterjesztést készítette:** | Juhász Anikó osztályvezető |
| **Az előterjesztés előzetesen egyeztetve:** | Lengyel Endre polgármester  Ördögh Edit alpolgármester  Szociálpolitikai Kerekasztal |
| **Törvényességi ellenőrzést végezte:** | Dr. Rennerné dr. Radvánszki Anikó jegyző |
| **Bizottsági véleményezésre megkapta:** | Humánpolitikai Bizottság |
| **A Képviselő-testület ülése:** | **nyílt ülés**/ zárt ülés |
| **Döntési forma:** | rendelet/**határozat** |
| **A döntéshez szükséges többség:** | **egyszerű**/minősített |
| **A honlapon nyilvánosságra hozható:** | **igen**/nem/részben |
| **Mellékletek:** | * Helyi Esélyegyenlőségi Program * 8 db intézkedés |

Jánoshalma, 2025. november 14.

**Tisztelt Képviselő-testület!**

Az egyenlő bánásmódról és az esélyegyenlőség előmozdításáról szóló 2003. évi CXXV. törvény (a továbbiakban: Ebktv.) 31. § (1)-(4) bekezdései értelmében a község, a város és a főváros kerületeinek önkormányzata (a továbbiakban: települési önkormányzat) ötévente öt évre szóló helyi esélyegyenlőségi programot fogad el, melyet két évente szükséges felülvizsgálni.

2025. évben ismét aktuálissá vált a dokumentum felülvizsgálata. A terv felülvizsgálata Társadalmi Esélyteremtési Főigazgatóság, Dél-Alföldi Társadalmi Esélyteremtési Igazgatóság, Bács-Kiskun és Dél-Pest vármegyei esélyegyenlőségi mentorának Dr. Makkos Nándor koordinációjával történt meg.

Az intézkedési terv megfogalmazásánál az önkormányzat pénzügyi és humán erőforrásai figyelembevételre kerültek.

Ebktv. 31. § (6) bekezdése értelmében a települési önkormányzat az államháztartás alrendszereiből, az európai uniós forrásokból, illetve a nemzetközi megállapodás alapján finanszírozott egyéb programokból származó, egyedi döntés alapján nyújtott, pályázati úton odaítélt támogatásban csak akkor részesülhet, ha az e törvény rendelkezéseinek megfelelő, hatályos helyi esélyegyenlőségi programmal rendelkezik.

Az esélyegyenlőségi tervet és programot a Városi Szociálpolitikai Kerekasztal is megvitatta és elfogadta.

Az elfogadásához a Roma Nemzetiségi Önkormányzat egyetértése szükséges, mely folyamatban van.

Kérem a Tisztelt Képviselő-testületet, hogy az előterjesztést megvitatni és az alábbi határozati javaslatot elfogadni szíveskedjen.

**Határozati javaslat:**

Jánoshalma Városi Önkormányzat Képviselő-testülete rögzíti, hogy az egyenlő bánásmódról és az esélyegyenlőség előmozdításáról szóló 2003. évi CXXV. törvény 31. § (1) bekezdésében foglalt kötelezettségének eleget téve, elfogadja a Helyi Esélyegyenlőségi Program felülvizsgálatát.

A Képviselő-testület felkéri a polgármestert a Helyi Esélyegyenlőségi Program közzétételére.

**Felelős:** Lengyel Endre polgármester

**Határidő:** 2025. november 30.